السلام عليكم ورحمة الله وبركاته، ابني عنده ٩ سنوات ويسألني من خلق الله؟ كيف استطيع أن اجاوبه اجابه يفهمها؟ ملحوظه نحن نعيش في دولة غربيه
تقولي له :  دلوقتي لو عندنا مثلًا شاي ، وعاوزين نخلي طعمه مسكّر ، نعمل ايه؟  هيقولك : نحط عليه سكر.  تقولي له : طيب ، لو إحنا بقى عاوزين نخلي السكر مسكر ، نحط عليه ايه؟  فهيقولك : ما ينفعش ، لأن هو السكر هو اللي بيخلي الحاجة تبقى مسكرة .. فتقولي له ، نفس الكلام ، دلوقتي إحنا مخلوقين ، يبقى لازم حد خلقنا ، بس اللي خلقنا دا ما ينفعش يكون حد خلقه ، لأنه كده هيبقى مخلوق ، زي السكر بالظبط ، هو في نفسه مسكّر مش محتاج حاجة تخليه مسكر ، بس هو لما بيتحط في أي حاجة بيخليها مسكّرة ..  فربنا مش محتاج حد يخلقه لأنه خالق ، وإحنا عشان مخلوقين فمحتاجين حد يخلقنا.. وهكذا ، دا مثال طبعًا من كذا مثال ممكن يتعملوا بنفس الطريقة. والله أعلم.